बॉलिवुड के दिग्गज ऐक्टर अनिल कपूर आज यानी 24 दिसंबर को अपना 63वां जन्मदिन मना रहे हैं। अनिल कपूर अपने परिवार के सदस्य और करीबी दोस्तों के साथ बीती रात को पार्टी की। ऐक्टर की वाइफ सुनीता कपूर और दोनों बेटियां सोनम कपूर और रिया कपूर ने अपने सोशल मीडिया अकाउंट पर जन्मदिन पार्टी की विडियोज और फोटोज शेयर किए हैं।
सोनम कपूर ने अपने सोशल मीडिया अकाउंट पर कुछ पिक्चर्स और विडियोज शेयर किए हैं। एक विडियो में अनिल कपूर केक काट रहे हैं औरप सोनम उन्हें 'हैपी 21' कहकर बधाई दे रही हैं। वहीं रिया कपूर ने अपने फैमिली की तस्वीर शेयर करते हुए अपने पिता को जन्मदिन की बधाई दी।
इसके अलावा अनिल कपूर की वाइफ सुनीता ने तस्वीर शेयर कर जन्मदिन की बधाई दी। उन्होंने इस तस्वीर के साथ एक रोमांटिक पोस्ट भी लिखी। उन्होंने लिखा, 'मेरा दिन तब तक पूरा नहीं होता है, जब तक मैं आपको बता नहीं लेती कि मैं आपसे कितना प्यार करती हूं... जन्मदिन मुबारक हो... आपके साथ यह लाइफ शेयर करके शुक्रगुजार हूं।'